b'\n_START_ARTICLE_\nMrk (roman)\n_START_SECTION_\nZgodba\n_START_PARAGRAPH_\nZveza Belle Swan in vampirja Edwarda Cullena, glavnih junakov iz serije Somrak, se je v prej\xc5\xa1nji knjigi (Mlada luna) zna\xc5\xa1la na preizku\xc5\xa1nji. Vendar se Bella in Edward pobotata. Belli pa \xc5\xa1e vedno grozi nevarnost, saj jo vampirka Victoria \xc5\xa1e naprej vztrajno lovi, da bi ma\xc5\xa1\xc4\x8devala smrt svojega ljubimca, Jamesa. Tokrat si ustvari vojsko iz novorojenih vampirjev, ki so toliko mo\xc4\x8dnej\xc5\xa1i. Da bi Bello re\xc5\xa1ili, se vampirji pove\xc5\xbeejo s svojimi naravnimi sovra\xc5\xbeniki, volkodlaki, katerih \xc4\x8dlan je Bellin prijatelj, Jacob Black s katerim se je Bella zelo povezala (gl. Mlado luno)._NEWLINE_Volkodlaki in vampirji na podlagi videnj ene izmed Edwardovih sester, Alice skujejo na\xc4\x8drt za boj proti Victorii in njenim tropom novorojenih vampirjev, Bella pa \xc5\xa1e vedno meni, da bi bilo najbolje, da tudi njo spremenijo v vampirko, vendar ta ideja ni najbolj po godu Edwardu._NEWLINE_Ko kon\xc4\x8dno pride do te\xc5\xbeko pri\xc4\x8dakovanega in skrbno na\xc4\x8drtovanega spopada med Victorio in novorojenimi vampirji proti Cullenovim in volkodlaki, pa seveda zmaga kombinacija vampirjev in volkodlakov._NEWLINE_Ko pa se med bojem Jacob hudo rani, mu pri okrevanju pomaga zdravnik Carlisle Cullen. Edward in Bella se zaro\xc4\x8dita, Jacob pa umira od bole\xc4\x8dine, saj Bello neskon\xc4\x8dno ljubi. Nazadnje se preobrazi v volka in odide iz La Pusha._NEWLINE_Ljubezenski trikotnik se razplete v romanu Jutranja zarja.'